section_heading: Pohod Petra Kandijana (starijeg)
paragraph_text: Intenzivno gusarenje Jadranom nanosilo je velike štete Mletačkoj republici, zbog čega na čelo novog pohoda staje dužd osobno. Petar Kandijan na pohod kreće s dvanaest lađa. Uspio se iskrcati na Neretvanskoj obali i potaknuo Srbe u bijeg koji su čuvali brodove, nakon čega su Mlečani krenuli uništiti pet srpskih lađa koje su se tu nalazile. Međutim, Srbi koji su pobjegli pred Mlečanima, brzo su izvijestili o njihovom upadu. Uskoro su Mlečani, koji su uništavali srpske brodove, bili strahovito napadnuti da su se jedva spasili. Tijekom bitke život je izgubio i sam dužd tako da se ova bitka može datirati na osnovi datuma njegove smrti jer je on prema mletačkim izvorima poginuo 18. rujna 887.